Assistent by Jhb-skool doodgeskietArgieffoto ŉ Assistent is Maandagoggend by die Hoërskool Die Fakkel in Forest Hill, Johannesburg, doodgeskiet. ŉ Opsigter het geluide in die skool gehoor en na die assistent, wat naby die skool bly, gehardloop vir bystand. Die assistent is deur rowers doodgeskiet, het die Gautengse departement van onderwys gesê. “Ons innige meegevoel aan die familie, vriende en die skoolgemeenskap,” het Panyaza Lesufi, provinsiale LUR, gesê. “Dit is ŉ hartseer situasie in ons skool.” Die departement bied die nodige bystand en berading aan die werknemers, familie, onderwysers en die leerders. “ŉ Span maatskaplike werkers is na die skool ontbied om traumaberading te verskaf.” Lesufi sal Dinsdag die familie van die oorledene besoek.